《士能斋头阻雨仲淹舆疾来会一律迟之》
明代·胡应麟

风雨催寒食，残花闭小楼。丁香空结恨，红豆故生愁。

梦隔青绫被，春迟绿绮裘。观涛今起色，迟汝万峰头。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。